#NasieInspirasie het hierdie twee Jays raakgeloop in die Tuin-Roete, besig om die plek behoorlik plat te ry om mense te vermaak oor die vakansie seisoen. Johann is van George af en Janine van Oudtshoorn. Heel gewone mense, met groot drome. 'n Klein vonk kan 'n groot woud laat brand. #nasieinspirasie
1.Was musiek iets wat jul nog altyd as 'n beroep wou doen?
Janine: Ja, ek het grootgeword in 'n musikale huis en dit is iets wat ek nog altyd voltyds wou doen.
Johann: Om eerlik te wees, nie altyd nie, maar ek het die laaste 4 jaar 'n groot passie en dryf daarvoor ontwikkel.
2.Wanneer het jy hierdie passie ontdek?
Janine: My ouers was beide musikante en was saam in 'n 'band' toe hulle jonk was so dit was 'n natuurlike ding vir my. My broer is self ook baie musikaal en het van kleins af 'n instrument gespeel.
Johann: Ek het baie laat begin, na matriek, in my twintigs... Ek het my eerste salaris gevat en 'n kitaar gekoop en in die kerkband gespeel. Ek wou net bitter graag kitaar speel!
3.Hoe sou julle, julle waaib beskryf aan iemand wat julle nog nooit gehoor het nie?
Ons het 'n baie "vocal-driven" klank sonder die ekstras. Net die kaal en rou gevoel van ons stemme wat mekaar komplimenteer en musiek daarby om dit te steun.
4.Wat is julle beroepe tans?
Janine: Ek het maar basies net 'n admin pos...en in my vrye tyd doen ek grafiese ontwerp.
Johann: Ek werk by 'n musiekwinkel, Staccato Music, in Mosselbaai.
5.Wat sou julle sê vir iemand wat droom-verlore, rigtingloos en depressief voel wat hul werk aanbetref?
Janine: "Change is good!" Ek het al baie "changes" gemaak! Ek het op 'n stadium my werk gelos om net voltyds te sing maar dit het net so 7 maande gehou! Mens moet maar "compromise" en 'n balans kry tussen jou passie en dit wat die rekeninge betaal!
Johann: Ek dink visie is baie, baie belangrik! Dalk is jy by 'n plek wat jy nou nie geniet nie, maar as jy 'n groter prentjie het (visie) om na te kyk, en vasbyt dan werk jy na iets toe. My geestelike pa het eenkeer vir my gesê; "Jy moet doen wat jy moet doen sodat jy eendag kan doen wat jy wil doen."
6. Is daar Suid Afrikaanse musikante wie julle inspireer en watter bydrae hoop julle om tot Suid Afrikaanse musiek te bring?
Johann: Ja, die groep TWEE is nogal 'n duo-inspirasie vir ons asook die groep, Bottomless Coffee Band. Wat ons graag deur ons musiek wil kommunikeer is dat jy nie musiek moes gaan swot, baie "skilled" of 'n monster-musikant moet wees om 'n impak te kan maak in die musiekbedryf nie. Ons is net twee "average Jo's" (of Jays, in die geval) wat net doen wat ons kan met dit wat ons het.
Janine: Ons wil nie net vir Suid Afrika musiek maak nie. Ons sal graag eendag Suid Afrika in ander lande verteenwoordig deur ons musiek. Ons het 'n groot droom om eendag in bv. plekke soos Nashville, Amerika te gaan optree en Suid Afrika daar te verteenwoordig.